*Ауыл шаруашылығы министрінің сөйлейтін сөзі*

**Құрметті Альберт Павлович!**

**Құрметті депутаттар!**

**Слайд-беткі бет.** Азық-түлік қауіпсіздігін қамтамасыз етуде жеміс-көкөніс дақылдарының өндірісін ұлғайту агроөнеркәсіптік кешеннің алдына қойылған маңызды міндеттердің бірі болып табылады.

Ішкі нарықтың жеміс-көкөніс өнімдерінің негізгі түрлеріне қажеттілігін қамтамасыз ету агроөнеркәсіптік кешен алдына қойылған басым міндеттердің бірі болып табылады.

Ол үшін мемлекет барлық қажетті шараларды қабылдауда, тұқым шаруашылығын дамытуды, минералды тыңайтқыштардың құнын, өсімдіктерді қорғау құралдарын және суармалы сумен қамтамасыз етуді субсидиялау түрінде мемлекеттік қолдау көрсетілуде.

**1-слайд.** Жүргізіліп жатқан саясаттың арқасында соңғы 3 жылда көкөніс дақылдарының **егіс алаңдары 10,5 мың гектарға** ұлғайды, олар 2022 жылдың қорытындысы бойынша **169,7 мың гектарды** *(2019 ж. – 159,2 мың га)* құрады, оның ішінде сәбіз алқабы 1,0 мың гектарға *(2019 ж. – 20,6 мың га)*, қияр алаңы 2,1 мың гектарға *(2019 21,0 мың га)*, пияз 4,5 мың гектарға *(2019 ж. – 32,7 мың га)* ұлғайды.

Селекцияның заманауи әдістері мен қазіргі заманғы агротехнологияларды қолдану арқасында көрсетілген кезеңде көкөніс дақылдарының **орташа өнімділігі** артты, егер 2019 жылы ол **260,5 ц/га** болса, 2022 жылы ол **271,4 ц/га** болды.

Өз кезегінде жалпы өнім **653 мың тоннаға** ұлғайып, 2022 жылдың қорытындысы бойынша **4,8 млн. тоннаны** құрады, оның ішінде әлеуметтік маңызы бар дақылдардың жалпы түсімі ұлғайды, пияз **187,8 мың тоннаға** (1 114,0 мың тонна), сәбіз түсімі **17,2 мың тонна** (621,4 мың тонна), қияр **74,1 мың тонна** (568,7 мың тонна), қызанақ **10,7 мың тонна** (801,2 мың тонна).

**Картоп** өндіру бойынша да осындай жағдай. Соңғы үш жылда егіс алаңдары **7,6 мың гектарға ұлғайтылды** және 2022 жылдың қорытындысы бойынша **198,9 мың гектарды** құрады, өнімділік **203,4 ц/га-дан 205,3 ц/га-ға** дейін ұлғайды, жалпы алым **168,4 мың тоннаға** ұлғайып, **4,1 млн.тоннаны** құрады.

Ағымдағы жылы облыстар әкімдіктерінің деректері бойынша көкөніс дақылдары 173,3 мың гектар жерге егілді. Картоп 196,1 мың гектарға егілді.

Жалпы көкөніс дақылдары мен картоптың жалпы өнімі ішкі нарықтың қажеттіліктерін толық қамтамасыз етуге мүмкіндік береді.

**2-слайд.** Сонымен қатар, **маусымаралық кезеңде** өніммен қамтамасыз етуде проблема бар. Негізгі тапшылық сәуір-мамыр айларында болады.

Маусымаралық кезеңде халықты өз өнімдерімен қамтамасыз ету үшін мынадай шаралар қабылданады.

**Бірінші.** Жыл сайын ерте дақылдардың көлемі артып келеді. **Өткен жылмен салыстырғанда** **ерте көкөністердің егіс алқабы** **2,8 мың гектарға** ұлғайды және әкімдіктердің жедел деректері бойынша ағымдағы жылы **27 мың гектарды** *(2022 ж. – 24,3 мың гектар)* құрады, оның ішінде картоп алқабы 2,5 мың гектарға *(2022 ж. – 10,6 мың гектар)*, қырыққабат 150 гектарға *(2022 ж. – 8,2 мың гектар)*, пияз 100 гектарға *(2019 ж. – 3,3 мың гектар)* ұлғайды.

**Екінші.** Сондай-ақ, проблеманың шешімі **жабық топырақтағы көкөністерді өндіру** болып табылады

 2022 жылдың қорытындысы бойынша жылыжайлардың алаңы 1,2 мың гектарды құрады, жылыжайда өсірілетін қызанақ пен қиярдың жалпы өнімі 177,5 мың тоннаны құрады.

Мемлекеттік қолдау шараларының арқасында соңғы үш жылда өнеркәсіптік жылыжайлардың алаңы 31,7 гектарға ұлғайды және 2022 жылдың қорытындысы бойынша 218,9 гектарды құрады**.**

Бұған ауыл шаруашылық тауар өндірушілерді қазіргі заманғы өнеркәсіптік құрылыстарды салуға ынталандыру есебінен қол жеткізілді. Мысалы, инвестициялық субсидиялар шеңберінде жылыжай кешендерін салу және кеңейту жөніндегі жобаларды іске асыру кезінде шығындардың 25%-ын өтеу көзделген, бұдан басқа қазіргі уақытта нормативтерді 30%-ға дейін ұлғайту бойынша жұмыс жүргізілуде, бұл ретте тамшылатып суару жүйелерін құру және кеңейту кезінде субсидиялардың 50%-ы сақталатын болады.

Бұдан басқа, жабық топырақтағы көкөніс дақылдарын өндіруді дамыту мақсатында тыңайтқыштардың (органикалық дақылдарды қоспағанда), пестицидтердің, биоагенттердің (энтомофагтардың) және биопрепараттардың құнын субсидиялау, суармалы су беруге, қияр және қызанақ тұқымдарына субсидиялар беру арқылы мемлекеттік қолдау жүзеге асырылады.

«Агробизнес» әмбебап кредит беру бағдарламасы шеңберінде жылыжай құрылысына кредит беру іске асырылады, бұл ретте мөлшерлеме субсидиялау есебінен 6%-ға дейін төмендейді. *2020 жылдан бастап осы бағдарлама бойынша* ***16,7 млрд теңгеге*** *жалпы алаңы* ***51 гектар болатын 14 жылыжай қаржыландырылды.***

Сонымен қатар, бізде фермерлік жылыжайлардың алаңының төмендеуі байқалады, соңғы 3 жыл ішінде 62 гектарға төмендеді.

Жылыжай аудандарының қысқаруы өндірілетін өнімнің өзіндік құнының жоғары болуына және бизнестің төмен рентабельділігіне байланысты, бұған әлемдік нарықтардағы құбылмалылыққа байланысты тауарлық-материалдық құндылықтардың күрт қымбаттауы, оның ішінде ағымдағы жылғы коммуналдық қызметтердің қымбаттауы және т.б. салдарлар әсер етті.

Жабық топырақта көкөніс өндірудің рентабельділігін арттыру өндіріс кезінде өзіндік құнын төмендету есебінен ғана мүмкін болатынын ескере отырып, Министрлік басым дақылдарды өндіру шеңберінде жылыжай шаруашылықтарын субсидиялауды енгізу бойынша жұмыс жүргізуде.

Мәселен, маусымаралық кезеңде электр энергиясы мен газға арналған шығыстарды субсидиялауды енгізу жоспарлануда. Алайда, бюджет қаражатын тиімді жұмсау, сондай-ақ барлық агротехнологиялар сақталатын жылыжайларды қолдау мақсатында субсидиялар алу үшін міндетті талап өндіріс технологияларына сәйкестік сертификатының болуы болады.

Ол үшін Қазақстан Республикасы Премьер-Министрінің орынбасары тапсырмасы бойынша ҚР Сауда және интеграция министрлігі (бұдан әрі - СИМ) Министрлікпен бірлесіп 2023 жылғы 1 мамырдан бастап күшіне енген фермерлік жылыжайлар үшін **Ұлттық стандартты (ҚР СТ 3834-2023) әзірлеу және бекіту бойынша жұмыс жүргізді**.

Қазіргі уақытта Министрлік жергілікті атқарушы органдар қаулысымен бекітілген субсидиялар нормалары бойынша 1 гектарға жұмсалатын шығыстарды субсидиялауды көздейтін субсидиялау қағидаларына тиісті өзгерістер әзірледі.

Көмірмен қамтамасыз етуге келетін болсақ, Министрлік бұл мәселені әр түрлі алаңдарда, оның ішінде Үкіметте де бірнеше рет көтерді.

Маусымдық кезеңде жылыжай шаруашылықтары басқа тұтынушылармен бірге көмір тапшылығын немесе оның қымбаттауын сезінеді.

Осы проблеманы шешу үшін Қазақстан Республикасының Индустрия және инфрақұрылымдық даму министрлігі Жол картасын әзірледі, оған сәйкес жазғы уақытта көмірді алдын ала дайындау, оның ішінде өңірлердегі сату нүктелерінде және көмір шұңқырларында қорларды жинақтау жұмыстары басталатын болады.

Алдағы жылыту маусымында жылыжай шаруашылықтары арасында көмір тапшылығын болдырмау мақсатында ағымдағы жылғы 16 ақпанда Түркістан облысы әкімдігінің алаңында облыстың жылыжай шаруашылықтары мен 16 көмір кәсіпорындарының қатысуымен кеңес өткізілді. Кеңесте шаруашылықтарға Орталық Қазақстанда орналасқан, қажетті сапалық сипаттамалары бар көмірді қолайлы бағамен тиеп-жөнетуге дайын кәсіпорындар ұсынылды.

Сонымен қатар, ағымдағы жылғы 28 сәуірде «Zoom» форматында мүдделі мемлекеттік органдардың, Түркістан облысы әкімдігінің және «Шұбаркөл Көмір» АҚ қатысуымен кеңес ұйымдастырылды.

Осы кездесулердің қорытындысы бойынша жылыжай шаруашылықтары көмірдің басқа маркаларына қызығушылық танытпайтыны және тек Шұбаркөл көмірін артық көретіні белгілі болды.

Алайда, «Шұбаркөл Көмір» АҚ кәсіпорнының 2023 жылға тиеп-жөнлетуге жоспарланған көлеміне Биржалық сауда-саттық қағидаларына сәйкес тікелей келісімшарттар және биржа арқылы коммуналдық-тұрмыстық секторға келісімшарттар жасалған.

Қазіргі уақытта Түркістан облысының әкімдіктері көршілес облыстарда орналасқан басқа көмір кәсіпорындарымен жеткізу келісімшарттарын жасасу бойынша жылыжай шаруашылықтарымен түсіндіру жұмыстарын жүргізуде.

Бұдан басқа, Сауда және интеграция министрлігі жылыжай шаруашылықтары үшін қосымша сауда сессиясын қосу бөлігінде Биржалық сауда-саттық қағидаларына өзгерістер енгізу бойынша жұмыс жүргізуде.

Жылыжай шаруашылықтарын кредиттеуге келетін болсақ, жоғарыда аталған «Агробизнес» әмбебап кредит беру бағдарламасынан басқа, қолданыстағы «Кең дала» бағдарламасына өзгерістер енгізу жоспарлануда, ол бұл бағдарламаға жабық топырақта көкөніс өндірушілерді қосу бөлігінде гектарына шамамен 200 мың теңге есебінен ашық топырақтағы көкөністерді ғана қаржыландыруды көздейді.

Бюджеттік заңнамаға сәйкес бұл үшін барлық бюджеттік процестерді ескере отырып, кредит беру бағдарламасының қолданыстағы қаржылық-экономикалық негіздемесіне өзгерістер мен толықтырулар енгізу қажет, бұл қосымша уақытты қажет етеді.

**3-слайд. Үшінші.** Сондай-ақ, көкөністер мен жемістерді сақтайтын қажетті инфрақұрылым құру жұмыстары жүргізілуде.

Мемлекет басшысының тапсырмасы бойынша 2021 жылдан бастап 2025 жылға дейін көкөніс қоймаларын салу және жаңғырту жөніндегі кешенді жоспар әзірленіп, іске асырылуда.

Бүгінгі таңда ревизия нәтижелерімен кешенді жоспар өзектендірілді.

Тексеру нәтижелері бойынша бүгінгі күні республика бойынша қуаттылығы **1 822 мың тонна** болатын көкөністер мен жемістерді сақтайтын барлығы **901 объект бар** (*оның ішінде қуаттылығы 499,7 мың тонналық 257 картоп қоймасы, сыйымдылығы 1 186 мың тонналық 580 көкөніс қоймасы, сыйымдылығы 136,9 мың тонна болатын 64 жеміс қоймасы).*

Сондай-ақ, жеміс-көкөніс өнімдері сақталатын жаңа қуаттылықтар салудың нақты қажеттілігі анықталды, ол **689,8 мың тоннаны** құрайды *(оның ішінде: 2023ж. – 287,3 мың тонна, 2024ж. - 262 мың тонна, 2025ж. - 140,58 мың тонна).*

Сақтау инфрақұрылымын құруға бизнесті ынталандыру мақсатында қазіргі уақытта қолданылатын сақтау технологиясына байланысты шығындарды өтеу нормативін 25%-дан 40-50%-ға дейін жеткізу бөлігінде Инвестициялық субсидиялау қағидаларына өзгерістер енгізілуде.

Сондай-ақ, **«СҚО тәжірибесін» көбейту** шеңберінде сақтау орындарын салуға жеңілдетілген қаржыландыру бөлу мәселесі пысықталуда.

СҚО тәжірибесі арқылы қаржыландыруға келіп түскен өтінімдердің негізінде 86 млрд. теңге сомасына қуаты 297,7 мың тонналық заманауи сақтау объектілерін құру бойынша инвестициялық жобалардың тізбесі жасалды. Барлық мәлімделген жобалар Кешенді жоспарға енгізілді.

***Анықтама:***

*«СҚО тәжірибесін» тираждау жөніндегі бағдарламаның оң тәжірибесін негізге ала отырып, кәсіпкерлік бастамаға жәрдемдесу жөніндегі шараларды ұйымдастыру және қаржыландыру қағидаларына (Еңбекминінің 07.02.2022 ж. №47 бұйрығы) сенім білдірілген өкіл (агент)арқылы түпкілікті қарыз алушыларға кредит берудің негізгі шарттарын енгізу жоспарлануда:*

*1) кредит мерзімі - 10 (он) жылға дейін;*

*2) кредиттің ең жоғары сомасы-5 (бес) миллиард теңгеден аспайды;*

*3) номиналды сыйақы мөлшерлемесі-жылдық 2,5 (екі жарым) пайыздан аспайды;*

*4) кредиттің нысаналы мақсаты-агроөнеркәсіптік кешен саласындағы жаңа қуаттарды құруға немесе жұмыс істеп тұрғандарын кеңейтуге арналған инвестициялық жобаларды іске асыру;*

*5) кепілмен қамтамасыз етудің болуы;*

*6) негізгі борыш пен сыйақыны өтеу бойынша жеңілдікті кезең кредиттеу мерзімі ұзақтығының 1/3 (үштен бірінен) аспайтын кезеңді құрайды.*

Орындалуына келетін болсақ, облыс әкімдіктерінің деректері бойынша 2021-2022 жылдары жалпы сақтау көлемі жоспар бойынша 181,5 мың тоннаның орнына 200,8 мың тонна болатын барлығы **37 жоба** іске асырылды (орындау пайызы 110% құрайды). Осылайша жоспарланған индикаторларға қол жеткізілді.

**4-слайд.** Министрлік **бау-бақша** шаруашылығын дамытуда үлкен әлеуетті көреді, ол АӨК-ні дамытудың басым бағыттарының бірі болып табылады.

Мәселен, 2014 жылдан бастап инвестициялық субсидиялар енгізіле отырып, өнеркәсіптік алма бақтарының алаңы 21,7 мың гектардан 28,9 мың гектарға дейін 7,2 мың гектарға өсті.

Сонымен қатар ұйымдасқан шаруашылықтардағы жалпы өнім 92 мың тоннадан 205 мың тоннаға дейін 2,2 есеге өсті.

Жалпы аталған кезеңде барлық алма бақтарының алаңы 30,3 мың гектардан 35,7 мың гектарға дейін ұлғайтылды, ал жалпы өнім 157 мың тоннадан 267,9 мың тоннаға дейін ұлғайтылды.

2024 жылға қарай алманың жалпы өнімі 352,5 мың тоннаға дейін жеткізіледі деп жоспарлануда, бұл ішкі нарықтың қажеттіліктерін толық қамтамасыз етеді (*алдыңғы жылдары салынған және 2024 жылы толық жеміс беретін алма бақтары есебінен қол жеткізілетін болады).*

Бау-бақшаны дамыту, ең алдымен, жаңадан енгізілген суармалы жерлерде бақтар салу, көшеттерді өсіру бойынша отандық питомниктерді дамыту, дайын өнімді сақтау қуатын құру, оны қайта өңдеу қуаты саланың фитосанитариялық жағдайларын жақсарту есебінен ұсынылады.

Ауыл шаруашылығы дақылдарының негізгі түрлерінің тұқыммен қамтамасыз етілуінің төмендеуі, сондай-ақ кейбір дақылдардың *(рапс, қант қызылшасы және көкөніс дақылдары тапшылығы олар бойынша тапшылық 90%-дан асады)* отандық тұқымдармен төмен деңгейде қамтамасыз етілу проблемасы бар екенін ескере отырып, ауыл шаруашылығы тауарын өндірушілерді отандық өндірістің жоғары репродукциялы тұқымдарымен қамтамасыз етуге бағытталған тұқым шаруашылығында бірқатар шаралар қабылданатын болады.

**5-слайд.** Ауыл шаруашылығы дақылдарын селекциялау және тұқым шаруашылығы саласының негізгі стратегиялық бағыттарын іске асыру мақсатында Қазақстан Республикасының ауыл шаруашылығы дақылдарының селекциясы мен тұқым шаруашылығын дамытудың 2024-2028 жылдарға арналған кешенді жоспарының жобасы әзірленді, *ол мүдделі мемлекеттік органдарда келісілуде*.

Кешенді жоспар 3 бөлімнен тұрады, олар: аграрлық ғылымды, селекцияны және бастапқы тұқым шаруашылығын дамыту; техника мен жабдықты жаңарту жөніндегі шаралар; тұқым шаруашылығының тиімді жүйесін құру.

Кешенді жоспардың жобасына селекциялық мекемелерді, сортты сынау жүйесін, тәжірибелі шаруашылықтар мен тұқым өндірушілерді техникалық қайта жарақтандыру жөніндегі іс-шаралар енгізілген.

Жекеше бизнестегі аттестатталған тұқым өндірушілерді жарақтандыру үшін Инвестициялық салымдар кезінде агроөнеркәсіптік кешен субъектісі шеккен шығыстардың бір бөлігін өтеу бойынша субсидиялау қағидаларына **селекциялық-тұқым** шаруашылығы техникасы мен жабдықтарын, сондай-ақ тұқым **тазарту-сұрыптау** жабдықтарын сатып алудағы шығындарды өтеу нормативін 25%-дан **80%-ға** дейін ұлғайту бөлігінде **өзгерістер енгізілуде**.

**6-слайд.** Сондай-ақ, көкөністердің жалпы өнімін арттырудың негізгі факторларының бірі суармалы жерлерді айналымға енгізу болып табылады. Бұл жұмыс Экология, геология және табиғи ресурстар министрлігімен бірлесіп жүргізіледі.

Бүгінгі күні су үнемдеу технологиялары енгізілген алаңдардың ұлғаюы байқалады, оған инвестициялық субсидиялау ықпал етті, оның шеңберінде фермерлердің қазіргі заманғы суару жүйелерін сатып алуға жұмсаған **шығындарының 50%-ы**, сондай-ақ суды алу және беру үшін барлық қажетті инфрақұрылымды жүргізу өтеледі.

2022 жылы су үнемдеу технологияларын енгізу жоспары **265 мың гектарды** құраса, нақты орындалуы 279 мың гектарды құрады (жоспар 105% орындалды). Ағымдағы жылы бұл көрсеткішті **300 мың гектарға** дейін жеткізу күтілуде.

Агроөнеркәсіптік кешенді дамыту тұжырымдамасы шеңберінде 2030 жылға қарай біз су үнемдеу технологиялары қолданылатын жерлердің ауданын 750 мың гектарға дейін жеткізуді жоспарлап отырмыз.

Субсидиялау тетігін жетілдіру мақсатында инвестициялық субсидиялау қағидаларына су үнемдеу технологияларын өндіруші елдер бойынша субсидия бөлу нормативтерін саралау бөлігінде өзгерістер енгізіледі.

Солтүстік Қазақстан облысының тәжірибесін тираждау шеңберінде 2024 жылға арналған республикалық бюджетті нақтылау кезінде облыстардың әкімдіктері 69 жобаны іске асыруға 63,2 млрд.теңге сомасында қосымша қажеттілік жариялады.

Субсидиялар алудың қолжетімділігін, ашықтығын арттыруды қамтамасыз ету мақсатында су беру жөніндегі қызметтердің құнын субсидиялау қағидаларына есептеу аспаптарының не өлшеу аспаптары мен қондырғыларының көрсеткіштері бойынша бөлу нүктесінде фермерлерге жеткізілген судың көлемін айқындау бөлігінде өзгеріс енгізілді. Бұл өзгерістер 2024 жылғы 1 қаңтардан бастап күшіне енеді.

Сондай-ақ, қазіргі уақытта суару әдістеріне байланысты су беру қызметтерін өтеу бойынша субсидияларды саралау бойынша жұмыс жүргізілуде, яғни субсидияларды бұрынғы деңгейде су үнемдеу технологияларын қолданатын фермерлер ғана алатын болады.

**7-слайд.** Азық-түлік қауіпсіздігін қамтамасыз етудегі тағы бір маңызды міндет *–* қант өндірісін дамыту болып табылады.

Қант қызылшасының орташа жалпы өнімі 5 жыл ішінде (2017-2021 ж.) 450,0 мың тоннаны құрады, орташа өнімділігі 300 ц/га. Басқа өзін-өзі қамтамасыз ететін мемлекеттерде өнімділік 440-480 ц/га құрайды *(Ресейде – 437 ц/га, Беларуссияда – 485 ц/га, Украинада-445 ц/га)*.

Қант қызылшасы алаңдарын ұлғайтудың негізгі проблемалары жоғары шығындар мен өндірістің төмен рентабельділігі, сондай-ақ ылғалмен қамтамасыз ету проблемалары болып табылады.

Мемлекет басшысының тапсырмасына сәйкес қант қызылшасының егіс алаңдарын кеңейтуді, жаңа суармалы жерлерді енгізуді, су үнемдейтін суару технологияларын енгізуді, тұқым шаруашылығын дамытуды, сондай-ақ жаңа инновациялық зауыт салуды көздейтін **2026 жылға дейін қант саласын дамыту жөніндегі кешенді жоспар** әзірленіп, бекітілді.

Орта мерзімді перспективада жергілікті қант қызылшасынан қанттың ішкі қажеттілігін 43%-ға қамтамасыз ету үшін егіс алаңы оңтүстік өңірлерде 2026 жылға қарай 38 мың гектарға дейін ұлғайтылатын болады, қант қызылшасының жалпы түсімін ұлғайтып, отандық шикізаттан қант өндіру 250 мың тоннаға дейін ұлғайтылады, сондай-ақ ақ қант импортының үлесі **58%-дан 17%-ға** **дейін** төмендетілетін болады.

Фермерлерді қолдау және фермерлер үшін оны өндірудің рентабельділігін арттыру мақсатында ағымдағы жылы **қант қызылшасын сатып алу бағасы**, сондай-ақ субсидия мөлшері **ұлғайтылды**. Мәселен, қант зауыттары тоннасына 15 мың теңге, ал мемлекет 25 мың теңге субсидия төлейді.

Бұдан басқа, мемлекеттік қолдау шараларын жетілдіру жөніндегі жұмыс шеңберінде **қызылша жинайтын комбайндарды, сепкіштер мен сабақкескіштерді** сатып алуға өтемақы нормативін 50 пайызға дейін арттыру мәселесі пысықталуда.

Жоғарыда аталған шаралар қант қызылшасын өсірудің рентабельділігін арттыруға мүмкіндік береді, сол арқылы ауыл шаруашылық тауар өндірушілерді ынталандырады.

Мәселен, облыстар әкімдіктерінің алдын ала деректері бойынша ағымдағы жылы қант қызылшасы егілетін жерлерді 6,7 мың гектарға ұлғайту және **18,2 мың гектарға** *(2022 жылы – 11,6 мың гектар)* жеткізу жоспарлануда, *бұл Кешенді жоспардағы көрсеткіштен 1,5 мың гектарға көп.*

Айта кету керек, жыл басында жергілікті бюджеттерде қант қызылшасын өңдеуге тапсыруды субсидиялауға 5,9 млрд.теңге көзделген, бұл 328 мың тонна қант қызылшасын субсидиялауға мүмкіндік береді. Сонымен қатар, бюджетті нақтылау кезінде осы мақсаттарға **қосымша 8,2 млрд. теңге** бөлінді. Барлық субсидия сомасы **14,1 млрд.теңгеге** дейін жеткізілді, бұл **563 мың тонна** **қант қызылшасын** субсидиялауға мүмкіндік береді.

Осының есебінен ішкі нарықты отандық шикізатты қайта өңдеу есебінен қантпен қамтамасыз ету **67,6 мың тоннаны** құрайды, бұл 2022 жылғы деңгейден 29,0 мың тоннаға көп.

**8-слайд.** Өндірістік қуаттылыққа келетін болсақ, қазіргі уақытта Қазақстанда қант қызылшасын өңдейтін **жалпы қуаты тәулігіне 8 мың тонналық** және құрақ қанты шикізаты бойынша 2 мың тонналық **4 қант зауыты** *(Алматы облысындағы Ақсу қанты менАлматы облысындағы Көксу қант зауыты, Жамбыл облысындағы Меркі және Тараз қант зауыттары)* жұмыс істейді.

Сонымен қатар, қант өндірісіне тарту жұмыстары жүргізілуде. Осылай өткен жылдың 9 қазанында «KGIR» форумы аясында Павлодар облысы әкімдігі мен Министрлік өкілдерінің Inoks Capital компаниясымен кездесуі өтті. Компанияға Павлодар облысында қант зауытын салу жобасын қарастыру ұсынылды.

Inoks Capital компаниясының бас кеңсесі қазіргі уақытта Павлодар және Түркістан облыстарында қант зауытын салу мәселесін қарастыруда.

Сондай-ақ, Inoks Capital компаниясының бас кеңсесі шетелдік тұлғаларға жер беру бойынша шектеулерге байланысты Жетісу облысының жұмыс істеп тұрған шаруашылықтарымен кооперацияда қант қызылшасын өсіру жөніндегі пилоттық жобаны іске асыру туралы шешім қабылдады.

Inoks Capital компаниясының агрономдары қызылша өсіру тұжырымдамасын және ауыл шаруашылығы тауар өндірушілерімен кооперация құру мәселесін пысықтауда.

**9-слайд.** Жалпы **жеміс-көкөніс өнімдерін өңдеу** саласына келетін болсақ, көкөністерді өңдеу және консервілеу кәсіпорындары негізінен елдің оңтүстік және оңтүстік-шығыс аймақтарында шоғырланған.

Өңделген өнім өндіру көлемін ұлғайту және отандық ауыл шаруашылығы өнімдерінің қосылған құнын арттыру мақсатында жаңа өңдеу кәсіпорындарын салуды, жұмыс істеп тұрғандарын жаңғыртуды және жете жүктемелеуді көздейтін **шаралар кешені** іске асырылуда.

Мәселен 2022 жылдың қорытындысы бойынша 8,7 млрд.теңге сомасына қуаттылығы **21,7 мың тонна** жемістер мен көкөністерді өндіретін 15 **инвестициялық жоба** іске асырылды.

Ағымдағы жылы **93,3** млрд.теңге сомасына қуаттылығы **104,1** мың тонна жемістер мен көкөністерді өндіретін **30** жобаны іске асыру жоспарланған.

Келіссөздер барысында ірі қытайлық **Wanlin Group Limited** компаниясымен пияз өндіруде көшбасшы болып табылатын Жамбыл облысында **сусыздандырылған көкөністер** шығаратын зауыт салу туралы уағдаластыққа қол жеткізілді. Жобаны 5 жыл ішінде үш кезеңде іске асыру жоспарлануда, ал инвестициялардың жалпы көлемі 30 млн. долларды құрайды. Инвестор Жамбыл облысының үш ауданында пиязды пилоттық отырғызып үлгерді, егінді сынау нәтижелері күтілуде.

Сондай-ақ, **Тамақ және өңдеу өнеркәсібін дамыту жөніндегі жол картасының**, қант саласын дамыту жөніндегі кешенді жоспардың және көкөніс сақтау орындарын салу мен жаңғырту жөніндегі іс-шараларды одан әрі іске асыру жоспарлануда.

Осы іс-шараларды іске асыру өңдеу өнімдерін өндіру көлемін ұлғайтуға және олар бойынша импортқа тәуелділікті төмендетуге мүмкіндік береді.

**Құрметті депутаттар**, көкөністердің негізгі түрлері *(картоп, пияз, сәбіз, қырыққабат, ас қызылшасы)* бойынша өндіріс көлемі ішкі нарықтың қажеттіліктерін толық қамтамасыз етеді.

Министрлік көкөністерді өндіру мен өңдеуді дамыту бойынша барлық қажетті шараларды қабылдайды, оның ішінде базалық және инвестициялық субсидиялар, кредит беру және білімді тарату түрінде барлық қажетті қолдау көрсетіледі, сондай-ақ стратегиялық құжаттар шеңберінде шаралар көзделген және осы шараларды іске асыру саланың әлеуетін ашуға мүмкіндік береді.

 **Назарларыңызға рахмет!**